รายงานของคณะกรรมการตรวจสอบ

เรียน คณะกรรมการและผู้ถือหุ้น

คณะกรรมการตรวจสอบบริษัท ไทยยูเนี่ยน โฟรเซ่น โปรดักส์ จำกัด (มหาชน)
ประกอบด้วยกรรมการอิสระ 3 ท่าน เป็นผู้ทรงคุณวุฒิด้านการบัญชีการเงิน การบริหารองค์กร
กฎหมาย การควบคุมภายในและการบริหารความเสี่ยง
คณะกรรมการตรวจสอบทุกท่านมีคุณสมบัติตามข้อกำหนดของคณะกรรมการกำกับหลักทรัพย์และตลาดหลักทรัพย์แห่งประเทศไทยและไม่ได้เป็นผู้บริหาร
พนักงานหรือที่ปรึกษาใดๆ ของบริษัท คณะกรรมการตรวจสอบมีรายชื่อและเข้าร่วมประชุมในปี 2555
ดังนี้

นายศักดิ์ เกี่ยวการค้า กรรมการอิสระเป็นประธานคณะกรรมการตรวจสอบ เข้าร่วมประชุม 21
ครั้ง

พล.ต.ต.ประชา อนุเคราะห์ดิลก กรรมการอิสระเป็นกรรมการตรวจสอบ เข้าร่วมประชุม 21 ครั้ง

นายกิติ ปิลันธนดิลก กรรมการอิสระเป็นกรรมการตรวจสอบ เข้าร่วมประชุม 19 ครั้ง

นางสาวสุรีย์นาฏ สุขะวันชัย ผู้จัดการทั่วไป - สายงานตรวจสอบ
เป็นเลขานุการของคณะกรรมการตรวจสอบ

ในปี 2555 มีการประชุมคณะกรรมการตรวจสอบ 21 ครั้ง
มีการหารือและแลกเปลี่ยนข้อคิดเห็นกับฝ่ายจัดการ ผู้ตรวจสอบภายใน และผู้สอบบัญชี
รวมทั้งประชุมร่วมกับผู้สอบบัญชีโดยไม่มีฝ่ายจัดการ 1 ครั้ง
เพื่อปรึกษาหารือและขอความเห็นจากผู้สอบบัญชีในเรื่องการปฏิบัติงานและการประสานงานกับฝ่ายจัดการที่เกี่ยวข้อง
สรุปสาระสำคัญของการปฏิบัติหน้าที่ของคณะกรรมการตรวจสอบได้ดังนี้

1.  สอบทานงบการเงินรายไตรมาสและงบการเงินประจำปี 2555 นโยบายการบัญชีที่สำคัญ
    การปรับปรุงบัญชีที่มีผลกระทบต่องบการเงินอย่างมีนัยสำคัญ ความพอเพียงในการเปิดเผยข้อมูล
    และการจัดทำงบการเงินตามมาตรฐานการบัญชีที่ปรับปรุงใหม่

2.  พิจารณาและให้ความเห็นต่อการเข้าทำรายการเกี่ยวโยงกันหรือรายการที่อาจก่อให้เกิดความขัดแย้งทางผลประโยชน์

3.  สอบทานประสิทธิผลของระบบการควบคุมภายในเพื่อให้มั่นใจว่าการดำเนินงานของบริษัทเป็นไปอย่างมีประสิทธิภาพและประสิทธิผล
    โดยพิจารณาจากรายงานผลการตรวจสอบของสายงานตรวจสอบและผู้สอบบัญชี

4.  กำกับดูแลงานตรวจสอบภายในเพื่อให้มั่นใจว่า
    เป็นไปอย่างมีประสิทธิผลเพื่อประโยชน์สูงสุดของบริษัทและผู้ถือหุ้น

5.  คณะกรรมการตรวจสอบได้ไปตรวจเยี่ยมบริษัทและบริษัทย่อยในประเทศรวม 8 บริษัท
    ได้ประชุมร่วมกับผู้บริหารแต่ละบริษัท สอบทานระบบบริหารความเสี่ยง ระบบการควบคุมภายใน
    ระบบการบริหารสิ่งแวดล้อม ปัญหาที่เกี่ยวกับงบการเงิน
    ปัญหาเกี่ยวกับผู้สอบบัญชีและผู้ตรวจสอบภายใน
    รวมทั้งเข้าเยี่ยมชมโรงงานเพื่อดูกระบวนการผลิต การบริหารคลังสินค้า
    และสภาพแวดล้อมทั่วไป

6.  ประธานคณะกรรมการตรวจสอบได้ไปตรวจเยี่ยมบริษัทย่อยในประเทศสหรัฐอเมริกา 2 บริษัท
    ได้ประชุมร่วมกับผู้บริหารของบริษัทย่อยในแนวเดียวกับบริษัทย่อยในประเทศ

7.  คณะกรรมการตรวจสอบได้พิจารณาผลการปฏิบัติงานของผู้สอบบัญชีแล้ว มีความเป็นอิสระ
    มีความรู้ ความสามารถ และประสบการณ์ในการปฏิบัติงานตรวจสอบ
    รวมถึงการเข้าถึงข้อมูลทุกด้านจากฐานข้อมูล
    ตลอดจนการสอบถามผู้บริหารและกรรมการบริษัทที่เกี่ยวข้อง
    ได้ให้ข้อสังเกตและข้อเสนอแนะเกี่ยวกับงานด้านบัญชี การควบคุมภายใน
    การบริหารความเสี่ยงแก่บริษัทตามความจำเป็นและเหมาะสม
    ผลงานของผู้สอบบัญชีเป็นที่น่าพอใจเป็นประโยชน์แก่ผู้ถือหุ้นและบริษัท
    คณะกรรมการตรวจสอบจึงได้เสนอต่อคณะกรรมการบริษัท
    เพื่อพิจารณาเสนอให้ที่ประชุมผู้ถือหุ้นแต่งตั้งนายโสภณ เพิ่มศิริวัลลภ หรือนางสาวรุ้งนภา
    เลิศสุวรรณกุล หรือนายชยพล ศุภเศรษฐนนท์ หรือนางสาวพิมพ์ใจ มานิตขจรกิจ จากบริษัท
    สำนักงานเอินส์ทแอนด์ยัง จำกัด เป็นผู้สอบบัญชีบริษัทสำหรับปี 2556

คณะกรรมการตรวจสอบได้ปฏิบัติหน้าที่ตามขอบเขตอำนาจและความรับผิดชอบตามที่คณะกรรมการบริษัทมอบหมายด้วยความเป็นอิสระและไม่มีข้อจำกัดในการเข้าถึงข้อมูล

คณะกรรมการตรวจสอบมีความเห็นว่าคณะกรรมการและผู้บริหารของบริษัทมีความมุ่งมั่นในการปฏิบัติหน้าที่เพื่อให้บรรลุเป้าหมายอย่างมีคุณภาพ
ให้ความสำคัญในการดำเนินงานภายใต้ระบบการกำกับดูแลกิจการที่ดี
มีระบบการควบคุมภายในที่พอเพียงและเหมาะสม
รายงานข้อมูลทางการเงินและการดำเนินงานอย่างถูกต้องครบถ้วนตามมาตรฐานการบัญชี
มีการปฏิบัติตามข้อกำหนดและกฎหมายที่เกี่ยวข้องอย่างถูกต้องครบถ้วน

[]

[]

นายศักดิ์ เกี่ยวการค้า พล.ต.ต. ประชา อนุเคราะห์ดิลก นายกิติ ปิลันธนดิลก

ประธานกรรมการตรวจสอบ กรรมการตรวจสอบ กรรมการตรวจสอบ

แบบประเมินความเพียงพอของระบบควบคุมภายใน

บริษัท ไทยยูเนี่ยน โฟรเซ่น โปรดักส์ จำกัด (มหาชน)

วันที่ 1 มีนาคม 2556

แบบประเมินนี้จัดทำโดยคณะกรรมการของบริษัทซึ่งเป็นความเห็นของคณะกรรมการ

เกี่ยวกับความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง การมีโครงสร้างองค์กรและสภาพแวดล้อมที่ดี
ซึ่งเป็นรากฐานที่สำคัญของระบบการควบคุมภายในที่มีประสิทธิผล ดังนั้น
จึงมีความจำเป็นที่ต้องสร้างสภาวะหรือปัจจัยต่างๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวังเป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.  คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
    เพื่อเป็นแนวทางในการปฏิบัติงานของพนักงานใช่หรือไม่

( ) ใช่ ( )ไม่ใช่

คณะกรรมการกำหนดนโยบายให้ฝ่ายบริหารมอบหมายให้แต่ละฝ่ายงานของบริษัทต้องจัดทำงบประมาณรายได้
รายจ่าย
และงบประมาณลงทุนล่วงหน้านำเสนอให้ผู้บริหารและคณะกรรมการบริษัทพิจารณาและอนุมัติเป็นประจำทุกปี
โดยจะนำเสนองบประมาณปีถัดไป ในช่วงไตรมาสที่ 4 ของปีปัจจุบัน .

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่า
    เป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่งตัวเลขยอดขาย เป็นต้น)

( ) ใช่ ( )ไม่ใช่

คณะกรรมการบริษัทได้พิจารณาทบทวนเป้าหมายการปฏิบัติงานและความเป็นไปได้อย่างเหมาะสม
โดยคำนึงถึงสถานการณ์และสภาวะการแวดล้อมซึ่งมีผลกระทบต่อผลการดำเนินงาน
ทำให้สามารถพิจารณาผลตอบแทนแก่พนักงานได้อย่างสมเหตุสมผลและยุติธรรม .

3.  บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพหรือไม่

( ) ใช่ ( )ไม่ใช่

บริษัทได้จัดโครงสร้างองค์กรโดยแบ่งแยกตามหน่วยธุรกิจปลา หน่วยธุรกิจกุ้ง
หน่วยงานสนับสนุนธุรกิจ และหน่วยสนับสนุนองค์กร
เพื่อให้ฝ่ายบริหารสามารถดำเนินงานและติดตามงานได้อย่างมีประสิทธิภาพ .

4.  บริษัทมีข้อกำหนดเกี่ยวกับจริยธรรม (code of conduct)
    และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษรรวมทั้งบทลงโทษหากมีการฝ่าฝืนหรือไม่

( ) มี ( )ไม่มี

บริษัทได้กำหนดเรื่องจริยธรรม (code of conduct) และข้อห้าม รวมทั้งบทลงโทษต่างๆ ที่
ฝ่ายบริหารและพนักงานต้องถือ .

ปฏิบัติร่วมกันไว้ในระเบียบข้อบังคับเกี่ยวกับการทำงานของบริษัท .

5.  บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงินการจัดซื้อ
    และการบริหารทั่วไปที่รัดกุมและสามารถป้องกันการทุจริตได้หรือไม่

( ) ใช่ ( ) ไม่ใช่

บริษัทได้จัดทำนโยบายและระเบียบวิธีปฏิบัติงานของแต่ละฝ่ายงานไว้เป็นลายลักษณ์อักษร
ตลอดจนมีการทบทวนแก้ไขให้สอดคล้องและเหมาะสมตามความเป็นจริงอย่างสม่ำเสมอ .

6.  ในการกำหนดนโยบายและแผนการปฏิบัติงาน
    บริษัทได้คำนึงถึงความเป็นธรรมต่อคู่ค้าเพื่อประโยชน์ของบริษัทในระยะยาว ใช่หรือไม่

( ) ใช่ ( )ไม่ใช่

บริษัทกำหนดนโยบายไว้อย่างชัดเจน โดยให้ความสำคัญกับความพึงพอใจและความเป็นธรรมต่อคู่ค้า
การปฏิบัติต่อคู่ค้าอย่างเสมอภาคและเป็นธรรม โดยเป็นไปตามเงื่อนไขทางการค้า
รวมทั้งเปิดโอกาสให้คู่ค้าได้แสดงความคิดเห็นและยินดีรับฟังข้อเสนอแนะต่างๆ ในการทำงานร่วมกัน
ตลอดจนการเก็บรักษาความลับทางการค้าของคู่ค้า .

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลา
โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
    (Identification of risk)

(2) วิเคราะห์ผลกระทบของความเสี่ยงนั้นๆ ต่อบริษัท และโอกาสที่ความเสี่ยงนั้นๆ จะเกิดขึ้น
    (Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

    1.  บริษัทมีการประเมินอย่างสม่ำเสมอหรือไม่ว่า
        การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
        ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

( ) มี ( )ไม่มี

บริษัทได้จัดทำคู่มือการบริหารความเสี่ยงของทุกหน่วยงาน
โดยได้พิจารณาความเสี่ยงเป็นรายกิจกรรม ระดับของความเสี่ยงและ

วิธีการควบคุมไม่ให้เกิดผลกระทบจากความเสี่ยงนั้นๆ .

2.  บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

( ) ใช่ ( )ไม่มี

คณะกรรมการมอบหมายให้ฝ่ายบริหารเป็นผู้รับผิดชอบในการประเมินปัจจัยเสี่ยงทั้งจากภายในและภายนอกองค์กรอย่างสม่ำเสมอ
โดยจะทำการวิเคราะห์ถึงสาเหตุที่ทำให้เกิดความเสี่ยง
เพื่อกำหนดมาตรการบริหารความเสี่ยงออกเป็นแนวทางในการปฏิบัติงาน
เพื่อป้องกันไม่ให้เกิดความเสี่ยงนั้น หรือลดผลกระทบจากความเสี่ยงนั้น .

3.  บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยงรวมทั้งมาตรการในการลดความเสี่ยงเหล่านั้น
    ใช่หรือไม่

( ) ใช่ ( ) ไม่ใช่

บริษัทได้กำหนดให้มีผู้รับผิดชอบในความเสี่ยงของแต่ละหน่วยงานตามที่กำหนดไว้ในคู่มือการบริหารความเสี่ยง
เพื่อให้

ควบคุมและติดตามเหตุการณ์ต่างๆที่เป็นสาเหตุของปัจจัยความเสี่ยงรวมทั้งมาตรการในการลดความเสี่ยงเหล่านั้น
.

4.  บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้ใช่หรือไม่

( ) ใช่ ( ) ไม่ใช่

ฝ่ายบริหารได้มอบหมายให้พนักงานที่เกี่ยวข้องถือปฏิบัติตามคู่มือการบริหารความเสี่ยงที่กำหนดไว้อย่างเคร่งครัด
.

2.5 บริษัทมีการติดตามว่าหน่วยงานต่างๆ
ได้ปฏิบัติตามแผนการบริหารความเสี่ยงที่กำหนดไว้ใช่หรือไม่

( ) ใช่ ( ) ไม่ใช่

บริษัทมีการติดตามว่าหน่วยงานต่างๆ
ได้ปฏิบัติตามแผนการบริหารความเสี่ยงที่กำหนดไว้อย่างสม่ำเสมอ .

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร เป็นกิจกรรมที่มีความสำคัญเพื่อให้บริษัทมั่นใจว่า
แนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าวได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

    1.  บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับไว้อย่างชัดเจนและเป็นลายลักษณ์อักษร
        ใช่หรือไม่

( ) ใช่ ( ) ไม่ใช่

บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับไว้เป็นลายลักษณ์อักษร
.

อย่างชัดเจน .

2.  บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
    เพื่อเป็นการตรวจสอบซึ่งกันและกันใช่หรือไม่ (1) หน้าที่อนุมัติ (2)
    หน้าที่บันทึกรายการบัญชีและข้อมูลสารสนเทศ และ (3) หน้าที่ในการดูแลจัดเก็บทรัพย์สิน

( ) ใช่ ( ) ไม่ใช่

บริษัทมีการแบ่งแยกหน้าที่ความรับผิดชอบเกี่ยวกับการอนุมัติ บันทึกรายการบัญชีและข้อมูลสารสนเทศ
และการดูแลจัดเก็บ .

ทรัพย์สินออกจากกันอย่างชัดเจน .

3.  ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าว
    บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด
    ใช่หรือไม่

( ) ใช่ ( ) ไม่ใช่ ( ) ไม่มีกรณีดังกล่าว

บริษัทได้กำหนดให้มีผู้รับผิดชอบในการติดตาม และรายงานข้อมูลต่างๆ
ที่เกี่ยวข้องกับการทำธุรกรรมกับผู้ถือหุ้นรายใหญ่ .

กรรมการ ผู้บริหาร หรือผู้ที่เกี่ยวข้องกับบุคคลดังกล่าว เพื่อให้เป็นไปตามขั้นตอนที่กำหนดไว้ .

3.4 ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้นได้กระทำ
โดยผู้ที่ไม่มีส่วนได้เสียใน ธุรกรรมนั้นเท่านั้น ใช่หรือไม่

( ) ใช่ ( ) ไม่ใช่ ( ) ไม่มีกรณีดังกล่าว

บริษัทกำหนดให้การพิจารณา ในกรณีที่มีการทำธุรกรรมตาม 3.3 ต้องผ่านขั้นตอนอนุมัติตามที่กำหนด
โดยบุคคลผู้ .

มีส่วนได้เสียไม่มีส่วนเกี่ยวข้องในการตัดสินใจดังกล่าว .

3.5 ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก
(on arms' length basis) ใช่หรือไม่

( )ใช่ ( ) ไม่ใช่ ( ) ไม่มีกรณีดังกล่าว

ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
บริษัทได้ใช้หลักเกณฑ์การปฏิบัติงานเช่นเดียว .

กับเป็นรายการที่กระทำกับบุคคลภายนอก (on arms' length basis)
โดยได้พิจารณาเปรียบเทียบกับราคาตลาดที่อ้างอิงได้ .

6.  ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
    (เช่น การทำสัญญาซื้อขายสินค้า การให้กู้ยืม การค้ำประกัน)
    ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่
    (เช่น ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

( ) ใช่ ( ) ไม่ใช่ ( )ไม่มีกรณีดังกล่าว

ฝ่ายบริหารได้ติดตามการทำธุรกรรมต่างๆ ที่มีผลกระทบอย่างต่อเนื่องกับบริษัท เช่น
การทำหนังสือสัญญาต่างๆ กับหน่วยงานภายนอก เพื่อทบทวนความเหมาะสมของสัญญาอยู่เสมอ .

7.  กรณีที่บริษัทมีมาตรการเกี่ยวกับการทำธุรกรรมตาม 3.3
    มาตรการดังกล่าวครอบคลุมไปถึงกรณีที่ผู้เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วยใช่หรือไม่

( ) ใช่ ( ) ไม่ใช่ ( ) ไม่มีกรณีดังกล่าว

บริษัทมีมาตรการป้องกันไม่ให้ผู้เกี่ยวข้องนำโอกาสหรือประโยชน์ของบริษัทไปใช้เพื่อประโยชน์ส่วนตัว
.

8.  ในกรณีที่บริษัทมีเงินลงทุนในบริษัทย่อยหรือบริษัทร่วม
    บริษัทมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอ
    รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติใช่หรือไม่

( ) ใช่ ( ) ไม่ใช่ ( ) ไม่มีกรณีดังกล่าว

ทุกบริษัทย่อยและบริษัทร่วมที่บริษัทลงทุนมีกรรมการของบริษัทหรือบุคคลที่บริษัทแต่งตั้งเข้าไปเป็นกรรมการหรือผู้บริหาร
.

เพื่อควบคุมดูแลการปฏิบัติงาน
รวมถึงกำหนดให้ทุกบริษัทย่อยและบริษัทร่วมต้องส่งงบการเงินและผลการดำเนินงานมาให้บริษัท
.ประจำทุกเดือน ตลอดจนการจัดประชุมคณะกรรมการร่วมกับฝ่ายบริหารอย่างสม่ำเสมอ .

9.  บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้องหรือไม่
    ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

( ) มี ( ) ไม่มี

บริษัทกำหนดให้ผู้บังคับบัญชาตามสายงานเป็นผู้รับผิดชอบในการดำเนินงานของบริษัทให้เป็นไปตามกฎหมายที่เกี่ยวข้อง
.

10. ในกรณีที่บริษัทเคยมีการกระทำที่ฝ่าฝืนกฎหมาย
    บริษัทมีมาตรการแก้ไขและป้องกันมิให้เกิดการกระทำในลักษณะนั้นอีกหรือไม่

( ) ใช่ ( ) ไม่ใช่ ( ) ไม่มีกรณีดังกล่าว

บริษัทใช้ความระมัดระวังในการป้องกันมิให้เกิดกรณีดังกล่าวด้วยการรับรู้ข่าวสารที่เป็นปัจจุบัน
และแจ้งแก่ผู้เกี่ยวข้อง .

เพื่อรับทราบเป็นแนวทางละเว้นการกระทำดังกล่าว .

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ ผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน
ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่างๆ
        อย่างเพียงพอ เพื่อให้คณะกรรมการใช้ประกอบการตัดสินใจ ใช่หรือไม่
        (ข้อมูลที่สำคัญต่างๆ ได้แก่ รายละเอียดของเรื่องที่เสนอให้พิจารณา เหตุผล
        ผลกระทบต่อบริษัท ทางเลือกต่างๆ เป็นต้น)

( ) ใช่ ( ) ไม่ใช่

บริษัทกำหนดให้มีผู้รับผิดชอบในเรื่องที่นำเสนอเป็นผู้จัดทำรายละเอียดของข้อมูลที่เสนออย่างเพียงพอต่อการตัดสินใจของคณะกรรมการ
ก่อนเวลาประชุมเสมอ .

2.  กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
    อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

( ) ใช่ ได้รับก่อนวันประชุมโดยเฉลี่ย …12… วัน ( ) ไม่ใช่

เนื่องจากวาระที่ใช้ในการประชุมบางครั้งเป็นวาระเร่งด่วน
ทำให้การแจ้งข้อมูลเพื่อการพิจารณาก่อนการประชุม .

กระทำได้มากกว่าระยะเวลาขั้นต่ำที่กำหนดเพียงเล็กน้อยเท่านั้น .

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น ได้มีการบันทึกข้อซักถามของกรรมการ
    ความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

( ) ใช่ ( ) ไม่ใช่

รายงานการประชุมกรรมการ มีรายละเอียดเพียงพอและครบถ้วน
รวมถึงมีการจดบันทึกข้อซักถามที่เป็นสาระสำคัญไว้ในรายงานการประชุมอย่างครบถ้วน .

4.  บริษัทจัดเก็บเอกสารประกอบการบันทึกบัญชีและบัญชีต่างๆ ไว้ครบถ้วนเป็นหมวดหมู่
    และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
    หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

( ) ใช่ ( ) ไม่ใช่

บริษัทจัดเก็บเอกสารประกอบการบันทึกบัญชีและบัญชีต่างๆ
ไว้ครบถ้วนอย่างเป็นหมวดหมู่เป็นระยะเวลา 5 ปี .

5.  คณะกรรมการได้พิจารณาแล้วใช่หรือไม่ว่า
    ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
    โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

( ) ใช่ ( ) ไม่ใช่

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่องและมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป
รวมทั้งข้อบกพร่องต่างๆ ได้รับการแก้ไขอย่างทันท่วงที

1.  กรณีที่บริษัทมีการกำหนดเป้าหมายการดำเนินธุรกิจ
    คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
    ใช่หรือไม่

( ) ใช่ ( ) ไม่ใช่ ( ) ไม่มีกรณีดังกล่าว

คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้เป็นระยะๆ
อย่างสม่ำเสมอ .

2.  กรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
    บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

( ) ใช่ ( ) ไม่ใช่ ( ) ไม่มีกรณีดังกล่าว

ฝ่ายบริหารได้กำหนดให้มีการประชุมสรุปผลการดำเนินงานเปรียบเทียบกับเป้าหมายที่กำหนดไว้เป็นประจำทุกเดือน
.

เพื่อควบคุม ติดตาม และปรับปรุงแก้ไขสิ่งต่างๆ ได้ภายในระยะเวลาที่เหมาะสม .

3.  บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
    ใช่หรือไม่

( ) ใช่ ( ) ไม่ใช่

บริษัทมีฝ่ายตรวจสอบภายใน ซึ่งทำหน้าที่ตรวจสอบการปฏิบัติงานของหน่วยงานต่างๆ
ตามแผนการตรวจสอบประจำปี .

ให้เป็นไปตามระบบการควบคุมภายใน การบริหารความเสี่ยง ระเบียบข้อบังคับของบริษัท
และกฎหมายที่เกี่ยวข้อง .

4.  กรณีที่บริษัทมีการตรวจสอบภายใน
    บริษัทได้กำหนดให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างอิสระ
    และเสนอรายงานผลการตรวจสอบได้อย่างตรงไปตรงมา ใช่หรือไม่

( ) ใช่ ( ) ไม่ใช่ ( ) ไม่มีกรณีดังกล่าว

บริษัทได้กำหนดให้ฝ่ายตรวจสอบภายใน รายงานผลการตรวจสอบต่อคณะกรรมการตรวจสอบ
และผู้บริหารตามสายงาน .

ที่เกี่ยวข้องอย่างสม่ำเสมอ .

5.  เมื่อมีการตรวจพบข้อบกพร่องที่เป็นสาระสำคัญ
    ได้มีการรายงานต่อคณะกรรมการบริษัท/คณะกรรมการตรวจสอบ
    เพื่อพิจารณาสั่งการแก้ไขภายในระยะเวลาอันควร ใช่หรือไม่

( ) ใช่ ( ) ไม่ใช่ ( ) ไม่มีกรณีดังกล่าว

เมื่อมีการตรวจพบข้อบกพร่องที่เป็นสาระสำคัญ
คณะกรรมการตรวจสอบหรือผู้บริหารตามสายงานที่รับผิดชอบ ได้สั่งการให้ .

ฝ่ายตรวจสอบภายในหรือบุคคลที่ได้รับมอบหมายติดตามผลการปรับปรุงแก้ไขในระยะเวลาที่เหมาะสม
.

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
    ใช่หรือไม่

( ) ใช่ ( ) ไม่ใช่

ฝ่ายตรวจสอบภายในหรือบุคคลที่ได้รับมอบหมาย
ต้องรายงานความคืบหน้าในการปรับปรุงแก้ไขข้อบกพร่องของหน่วยงาน .

ต่างๆ ในประเด็นที่เป็นสาระสำคัญต่อคณะกรรมการตรวจสอบและ /
หรือผู้บริหารตามสายงานที่รับผิดชอบ เป็นระยะๆ .

7.  บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
    ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
    และมีการกระทำที่ผิดปกติอื่น
    ซึ่งอาจกระทบต่อชื่อเสียงและฐานะการเงินของบริษัทอย่างนัยสำคัญ หรือไม่

( ) ใช่ ( ) ไม่ใช่ ( ) ไม่มีกรณีดังกล่าว

ฝ่ายบริหารตระหนักถึงความสำคัญของเหตุการณ์ใดๆ
ที่อาจจะก่อให้เกิดการทุจริตที่จะมีผลกระทบต่อบริษัทอย่างมีนัยสำคัญ .

เพื่อรายงานต่อคณะกรรมการบริษัทโดยทันที .